Diari Oficial de la Generalitat Valenciana


Sumari del DOGV 6760, del 24-04-2012 (2012/3368)

Notificació de la sentència dictada en el juí ordinari número 198/2011.
-----------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3368


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el juí ordinari número 198/2011. [2012/3368]  
Juí ordinari 000198/2011  
Demandant: Movimientos de Tierras Excatrak, SL.   
Procuradora: Margarita Sanchis Mendoza.  
Demandat: Transportes Rubio del Mediterráneo.  
Procurador/a: -.\_   
Cristina María Valero Doménech, secretària judicial del Jutjat Mercantil núm. 1 de València, faig saber:   
Que en les actuacions de juí ordinari seguides davant d'este jutjat amb el número 000198/2011, s'ha dictat la Sentència de 12 de desembre de 2011, l'encapçalament i la dispositiva de la qual són del tenor literal següent:  
«Sentència número 392/2011.  
València, 12 de desembre de 2011.  
Vistes per mi, Javier García-Miguel Aguirre, magistrat jutge d'adscripció territorial del Tribunal Superior de Justícia en funcions de reforç del Jutjat Mercantil núm. 1 de València, les actuacions de juí ordinari 198/2011 sobre la reclamació d'una quantitat, instada per Movimientos de Tierras Excatrak, SL, representada per Margarita Sanchis Mendoza i defesa per Agustín Escoda Pastor, contra Transportes Rubio del Mediterráneo, SL, legalment declarada en rebel·lia.  
Antecedents de fet   
Primer. Per part de l'actora es va presentar en el Registre Únic d'Entrada de València, el 10 de febrer de 2011, la demanda de juí ordinari en reclamació d'una quantitat contra el demandat.   
Segon. Transcorregut el termini per a contestar la demanda, sense que el demandat haja presentat un escrit, és declarat en situació legal de rebel'lia.   
Tercer. El dia 30 de novembre de 2011 es realitza l'acte de l'audiència prèvia, únicament amb la presència de la part actora. I l'única prova proposada i admesa és la documental, d'acord amb el que establix l'article 429.8 de la Llei d'Enjudiciament Civil es declara el pleit vist per a sentència.   
Fonaments de dret   
Primer. En este litigi es reclama el preu d'uns ports continguts en unes factures girades contra el demandat.  
Segon. La prova fonamental proposada i admesa en este pleit és la documental, que consistix en les factures reclamades i no abonades, junt amb els corresponents albarans.   
Estos documents són concloents i, encara que admeten prova en contra, tenen un especial valor, ja que documenten generalment les operacions mercantils d'este tipus.  
Per la part contrària, la seua incompareixença produïx la declaració de rebel'lia, d'acord amb el que establix l'article 442 de la Llei d'Enjudiciament Civil. És obvi que de la declaració de rebel'lia no se seguixen perjuís directes per al demandat. Fins i tot, es pot considerar com una oposició tàcita, però això no vol dir que es deixen d'aplicar les regles sobre la càrrega de la prova incloses en l'article 217 de la Llei d'Enjudiciament Civil.  
A la part demandada correspondrà provar el compliment del que li incumbix, d'acord amb la llei. No obstant això, la llei és estricta quant als moments processals per a la proposició, l'admissió i la pràctica de la prova. La conseqüència immediata de la preclusió d'eixes actuacions és que el demandat no té l'oportunitat d'acreditar alllò que té la càrrega de provar (excepte el supòsit d'excepció de l'article 460 per a la segona instància).  
D'esta manera el demandat no acredita qualsevol circumstància que enerve o extingisca el dret de l'actor, per tant procedix la condemna del demandat, amb íntegra estimació de la demanda.   
Tercer. Les quantitats que es deuen produiran l'interés legal (articles 339 i 341, CCo), a partir del venciment del termini pactat. A falta de data expressa, el termini de pagament serà de 60 dies a comptar des que van ser prestats els servicis o es va entregar l'objecte. L'interés legal, si no s'ha pactat entre les parts, és l'assenyalat en l'article 7 de la Llei 3/2004, de 29 de desembre, de Mesures de Lluita Contra la Morositat en les Operacions Mercantils.   
Pel que fa a les costes processals, ja que l'estimació de la demanda és total, procedix la imposició al demandat, d'acord amb el que establix l'article 394 de la Llei d'Enjudiciament Civil.   
Per això,   
Dispositiva  
Estime íntegrament la demanda interposada per la representació processal de Movimientos de Tierras Excatrak, SL, contra Transportes Rubio del Mediterráneo, SL, i, en conseqüència, condemne la mercantil demandada a pagar a l'entitat actora la quantitat de vint-i-huit mil quatre-cents seixanta euros amb seixanta cèntims (28.460,60 €), més l'interés legal, en la forma dita en el fonament jurídic tercer; amb expressa imposició de les costes causades en esta instància a la part demandada.   
  
Que es notifique esta resolució a tots els que hagen sigut part en este procés, amb l'advertiment que esta sentència no és ferma i que contra la qual es pot interposar un recurs d'apel'lació davant de l'Audiència Provincial, el qual s'haurà d'interposar per mitjà d'un escrit que es presentarà en este mateix Jutjat en el termini de 20 dies. De conformitat amb la disposició addicional quinze de la Llei Orgànica del Poder judicial, perquè siga admés a tràmit el recurs d'apel'lació, s'haurà de constituir-hi un depòsit de 50 euros, que es tornarà només en el cas que el recurs siga estimat. El depòsit s'hi constituirà per mitjà d'un ingrés de la quantitat esmentada en l'entitat bancària Banesto, en el compte corresponent a este expedient, i s'indicarà, en el camp "Concepte", el codi "00 Civil-Reposició" i la data de la resolució objecte de recurs amb el format dd/mm/aaaa. Si es realitza l'ingrés per mitjà de transferència bancària, després de completar el codi de compte corrent (CCC, 20 dígits) s'indicarà, en el camp concepte, el número de compte, el codi i la data en la forma exposada anteriorment.  
Que es lliure testimoni d'esta sentència per a la incorporació a les actuacions, i l'original s'haurà d'adjuntar al llibre de sentències d'este jutjat. Esta és la meua sentència, que pronuncie, mane i firme.  
Publicació. L'anterior sentència ha sigut publicada de forma legal; en done fe».   
I perquè servisca de notificació al demandat Transportes Rubio del Mediterráneo, que està en parador desconegut, estenc esta resolució.  
  
València, 28 de febrer de 2012.- La secretària judicial: Cristina María Valero Doménech.